дружество. Комисията съпостави този отговор с информация от други обществено достъпни източници. Тя установи, че са съществували други свързани дружества в тази група, за които в отговорите на въпросника дружеството не е уведомило. Производителят износител бе уведомен за тази констатация в писмо във връзка с неизяснени въпроси от 24 юни 2019 г. Впоследствие, на 28 юни 2019 г., производителят износител призна, че е свързан и с друго дружество. Групата на производителя износител обаче не изпрати необходимите отговори на въпросника за това дружество в рамките на установените срокове. Поради това на 8 юли 2019 г. Комисията уведоми производителя износител, че ще направи своите констатации въз основа на наличните факти (8) и че той има право да поиска изслушване от служителя по изслушванията при търговските процедури. Производителят износител не представи допълнителни коментари.
 (27)
 На 5 юли 2019 г. трети производител износител уведоми Комисията, че не е бил в състояние да отговори на писмото на Комисията във връзка с неизяснени въпроси и че е наясно с неблагоприятните последици при липсата на отговор. Поради това на 9 юли 2019 г. Комисията уведоми производителя износител, че ще направи своите констатации въз основа на наличните факти (9) и че той има право да поиска изслушване от служителя по изслушванията при търговските процедури. Производителят износител не представи допълнителни коментари.
 (28)
 Всеки един от останалите 15 производители износители, които представиха отговори с много пропуски, получи писмо между 27 май и 18 юли 2019 г., в което подробно се посочваха причините, поради които Комисията е направила предварителното заключение, че отговорите им съдържат сериозни пропуски. Повтарящите се аспекти, поради които Комисията направи предварителната оценка за множество пропуски в тези 15 отговори, включват:
 —
 непредоставяне на изискваната финансова информация, като например финансови отчети, оборотни ведомости, разпределение на количествата и стойностите на продажбите;
 —
 предоставяне на непълна, противоречива или само частична финансова информация по отношение на производствения процес, количеството продукция и/или производствения капацитет, снабдяването със суровини;
 —
 липса на отговор на конкретни въпроси от въпросника;
 —
 непредоставяне на изискваните официални документи, като например разрешително за стопанска дейност, доказателство за регистрация, данъчни декларации;
 —
 неоповестяване на всички свързани дружества от групата въпреки изричното искане във въпросника и следователно непредоставяне на необходимите отговори на въпросника за тези свързани дружества.
 (29)
 Всеки един от тези 15 производители износители беше също така уведомен в същото писмо, че:
 —
 има право да представи допълнителни разяснения в отговор на предварителната оценка на Комисията в едноседмичен срок от изпращането на писмото в съответствие с член 18, параграф 4 от основния регламент;
 —
 Комисията възнамерява да направи своите окончателни констатации въз основа на наличните факти, както е предвидено в съображения 21—23 от регламента за започване на разследване.
 (30)
 След това от тези 15 производители износители
 —
 трима не оспориха предварителната оценка на Комисията;
 —
 шестима изпратиха отговори на предварителната оценка на Комисията. Във всичките случаи отговорите бяха незадоволителни, неверни и/или заблуждаващи;
 —
 един производител износител призна, че е спрял производство след май 2018 г. и че е станал търговец на разглеждания продукт.
 (31)
 Двама други (от тези 15) производители износители